CELEX: C2006/294/57
Language: et
Date: 2006-12-02 00:00:00
Title: Kohtuasi C-406/06: 1. septembril 2006 esitatud hagi — Landtag Schleswig-Holstein versus Euroopa Ühenduste Komisjon

2.12.2006   
            
            
               ET
            
            
               Euroopa Liidu Teataja
            
            
               C 294/33
            
         1. septembril 2006 esitatud hagi — Landtag Schleswig-Holstein versus Euroopa Ühenduste Komisjon
   (Kohtuasi C-406/06)
   (2006/C 294/57)
   Kohtumenetluse keel: saksa
   Pooled
   
      Hageja: Landtag Schleswig-Holstein (esindajad: S. Laskowski ja J. Caspar)
   
      Kostja: Euroopa Ühenduste Komisjon
   Hageja nõuded
   
               —
            
            
               Tunnistada käesolev hagi Euroopa Kohtu pädevusse kuuluvaks ning vastuvõetavaks, vastasel korral suunata hagi vastavalt Euroopa Kohtu põhikirja (2005. aasta versioon) artikli 54 lõikele 2 Esimese Astme Kohtule;
            
         
               —
            
            
               tühistada komisjoni 10. märtsi 2006. aasta otsus (JUR(2006)55023) ning 23. juuni 2006. aasta otsus (SG/E/3MM/flD(2006)6175);
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Hageja vaidlustab komisjoni 10. märtsi 2006. aasta teatise ning 26. juunil 2006 saabunud 23. juuni 2006. aasta teatise, mille mõlemaga jäeti rahuldamata Landtag Schleswig-Holstein'i taotlus saada täielik juurdepääs komisjoni sisesele 22. märtsi 2005. aasta dokumendile SEK (2005) 420. Dokument SEK (2005) 420, millele viidatakse komisjoni ettepaneku direktiivi kohta KOM(2005) 438 (lõplik) (lk 6) põhjenduses, sisaldab õiguslikku põhjendust selle kohta, miks on EÜ asutamislepingu artikkel 95 valitud õiguslikuks aluseks Euroopa Parlamendi ja nõukogu 15. märtsi 2006. aasta direktiivile 2006/24/EÜ (1), mis käsitleb üldkasutatavate elektrooniliste sideteenuste või üldkasutatavate sidevõrkude pakkujate tegevusega kaasnevate või nende töödeldud andmete säilitamist ja millega muudetakse direktiivi 2002/58/EÜ,. Landtag Schleswig-Holstein'i teaduslik teenistus taotles kõnealust dokumenti, selleks et koostada õiguslik arvamus direktiivi 2006/24/EÜ võimalike tagajärgede kohta saadikute kaitseõigustele.
   Hageja väidab, et taotluste rahuldamata jätmise otsused ning vaidlusalusele dokumendile SEK (2005) 420 täieliku juurdepääsu võimaldamisest keeldumine kätkevad järgmisi tühistamise aluseid EÜ asutamislepingu artikli 230 teise lõigu tähenduses:
   
               —
            
            
               lojaalse koostöö kohustuse rikkumine vastavalt EÜ asutamislepingu artiklile 10 koosmõjus Euroopa Liidu lepingu artikli 1 teise lõiguga või ka EÜ asutamislepingu artiklist 255 ja määruse nr 1049/2001 üldsuse juurdepääsu kohta dokumentidele artikli 2 lõikest 1 koosmõjus EÜ asutamislepingu artikliga 10, Euroopa Liidu lepingu artikli 1 teise lõiguga tuleneva dokumendile juurdepääsu õiguse rikkumine;
            
         
               —
            
            
               kaalutlusõiguse kuritarvitamine.
            
         Komisjon on tulenevalt EÜ asutamislepingu artiklist 10 koosmõjus Euroopa Liidu lepingu artikli 1 teise lõiguga kohustatud Landtag Schleswig-Holstein'ile kui liikmesriigi institutsioonile lojaalse koostöö vastastikuste kohustuste raames ja läbipaistvuse põhimõtet arvesse võttes tagama juurdepääsu taotletavale dokumendile, kuna dokumendi täielik avaldamine on seotud suure avaliku ja parlamentaarse huviga.
   Täiendavalt põhjendab hageja vaidlusalusele dokumendile täieliku juurdepääsu võimaldamise nõuet EÜ asutamislepingu artikliga 255 ja määruse nr 1049/2001 üldsuse juurdepääsu kohta dokumentidele artikli 2 lõikega 1 koosmõjus EÜ asutamislepingu artikliga 10 ja Euroopa Liidu lepingu artikli 1 lõikega 2 ning heidab ette, et komisjon tugines dokumendile juurdepääsu võimaldamisest keeldumisel ebaõigesti määruse 1049/2001 artikli 4 lõike 2 teisele taandele ning kasutas oma kaalutlusõigust vääralt, kuna dokumendi avaldamisega ei kahjustata komisjoni õigusnõustamist.
   
      (1)  EÜT L 105, lk 54.